Download
pdf.

ฉบับที่ 4
ประจำเดือน, ตุลาคม 2552

ตุลาคม 52

เมื่อชีวิตต้องเผชิญหน้าจอ

มาบริหารดวงตากันดีกว่า

ชีวิตคนยุคใหม่หนีไม่พ้นการใช้ คอมพิวเตอร์ ที่แสดงข้อมูลผ่าจอแบนๆ
ซึ่งเปล่งทั้งแสงและรังสีมาสู่สายตาของคนเรา

สิ่งที่เกิดตามมาแก่ผู้ที่ใช้คอมพิวเตอร์เป็นประจำระยะเวลานานๆ
ก็คือ ผลกระทบต่อสายตา ตั้งแต่ระดับเบาะๆ อย่างเช่น ตาแห้ง ไปจนถึงเกิดอาการ สายตาเสื่อมสมรรถภาพ
อย่างไม่อาจเรียกคืน

ฉะนั้น
กลเม็ดในการถนอมดวงตาจึงเป็นเรื่องสำคัญที่ “ต้นคิด” ชวนคุณทำตั้งแต่วันนี้

สิบสิ่ง
ยิ่งทำยิ่งเห็นผลดี

ควรใช้สายตาที่มีแสงสว่างเพียงพอ และหลีกเลียงการเพ่งมองเป็นเวลานาน ๆ
ซึ่งจะทำให้เกิดอาการปวดตาได้

ควรสวมแว่นตากันแดดทุกครั้งที่อยู่ในที่มีแสงจ้า

หลีกเลียงการใช้มือสกปรกขยี้ตา และเครื่องสำอางที่ตกค้างอยู่บนผ้าเช็ดหน้าอาจทำให้เกิดการติดเชื้ออักเสบได้

ในกรณีที่ใช้สายตาทำงานมาก ๆ เช่น อ่านหนังสือ
ควรหาช่วงพักผ่อนสายตา อาจจะด้วยการทอดสายตาออกไปไกล ๆ
หรือมองต้นไม้สีเขียวบ้าง

การนอนอย่างเพียงพอในห้องที่มีอากาศถ่ายเทได้ดีนั้น
เป็นการพักผ่อนสายตาได้ดี

การแต่งหน้าอาจทำให้เกิดถุงใต้ตาและรอยเหี่ยวย่นได้ง่าย
เพราะเนื้อครีมที่เข้มข้นอาจทำให้ต้องใช้แรงกดในการทา
ควรใช้ผลิตภัณฑ์ที่มีคุณสมบัติเหมาะสมสำหรับผิวรอบดวงตาโดยเฉพาะ เนื้อครีมบางเบา
ไม่มีสารก่อให้เกิดอาการระคายเคือง

ถ้าดวงตาเกิดอาการบวมแดง หรือดูอิดโรยไม่สดใส
ให้ใช้สำลีชุบน้ำเย็นหรือผ้าห่อน้ำแข็งวางบนเปลือกตาทั้งสองข้าง

บริหารดวงตาโดยการกลอกลูกตาไปมาเป็นวงกลมเริ่มจากตามเข็มนาฬิกาครบหนึ่งรอบแล้วกรอกทวนเข็มนาฬิกา
ทำอย่างนี้ซ้ำ ๆ กันวันละ 2-3 ครั้ง
แล้วนอนหงายหรือนั่งหลับตาสักพัก ซึ่งอาจใช้แตงกวาฝานชิ้นบาง
ๆ แปะไว้บนเปลือกตาทั้งสองข้าง
เมื่อลืมตาขึ้นมาจะทำให้ดวงตาดูมีชีวิตชีวาขึ้น

โยคะสายตา
หลากท่วงท่าที่น่าลอง

ถอดแว่นหรือคอนแทกเลนส์ออกเสียก่อน
จากนั้นเอาฝ่ามือทั้งสองข้างถูกันไปมาอย่างเร็วจนรู้สึกร้อน
แล้วให้หลับตาแล้วเอาฝ่ามือทั้งสองข้างมานาบกับกับหนังตานานประมาณ 1
นาที ให้รู้สึกถึงความร้อนที่แผ่ซ่านซึมเข้าไปสู่ดวงตาของเรา
และให้ผ่อนคลายความเคร่งเครียดทั้งมวลลงพร้อมทั้งหายใจลึกๆ

จากนั้นเอามือออก ลืมตาขึ้น แล้วเคลื่อนลูกตาจากซ้ายไปขวา โดยมองไปยังที่ไกลๆ
จากมุมซ้ายสุดแล้วกวาดสายตาไปยังมุมขวาสุด ทำซ้ำๆกัน 4 ครั้ง
เสร็จแล้วหลับตา ถูมือให้ร้อนแล้วเอานาบกับหนังตาอีก
พร้อมทั้งผ่อนคลายความเคร่งเครียดด้วยการหายใจลึกๆ

เคลื่อนสายตาจากมุมขวาบนไปยังมุมซ้ายล่างเป็นเส้นทแยงมุม
4 ครั้งเสร็จแล้วพักโดยหลับตา
นาบฝ่ามือที่ถูกันจนร้อนแล้วลงที่หนังตา
ดังเช่นตอนต้น

กวาดสายตาเป็นวง
(เหมือนเอาสายตาจ้องดูเส้นวงกลมวงใหญ่
ที่มีคนเขียนขึ้นข้างหน้าของเรา)
ให้เคลื่อนสายตาตามทิศทางเคลื่อนตัวของเข้มนาฬิกา 4 รอบ
แล้วพักโดยการนาบฝ่ามือที่ถูกันจนร้อนแล้วลงที่หนังตา ขั้นตอนสุดท้าย
เคลื่อนลูกตาจากบนสุดลงมายังจุดล่างสุด
โดยมองไปยังจุดไกลๆที่สุดด้านบน
แล้วกวาดสายตาลงมายังจุดด้านล่างอย่างช้าๆ ทำ 4
ครั้งแล้วพักโดยการนาบฝ่ามือที่ถูกันจนร้อนแล้วลงที่หนังตา

ผู้รู้บอกว่าบทฝึกการบริหารดวงตาดังกล่าวนี้
เราอาจทำต่อหน้าดวงตะวันที่กำลังเริ่มโผล่ขึ้นจากขอบฟ้าในตอนเช้าตรู่
หรือกำลังจะตกดิน ในตอนย่ำค่ำก็ได้

วิธีเช่นนี้จะทำให้ดวงตาของเราได้รับ "ปราณะ" หรือพลังชีวิตจากดวงตะวัน
ส่งผลให้ดวงตาแข็งแรงขึ้น

ที่มา
: เคล็ดลับ...เพื่อสุขภาพดวงตาที่ดีของคุณ ใน
เรื่องเล่าข่าวสุขภาพ
สืบค้นได้จาก http://www.hiso.or.th/hiso/ghealth/ghealth1_2.php

ต้อหินจากคอมพิวเตอร์

เรื่องจริงที่ไม่มีใครอยากเจอ

ดร.มาซายูกิ ทาเทมิชิ แพทย์แห่งมหาวิทยาลัยโตโฮ กรุงโตเกียว
ประเทศญี่ปุ่น
นำเสนอรายการการศึกษาปัญหาสุขภาพสายตาจากต้อหินด้วยเหตุจากคอมพิวเตอร์
ในวารสารจักษุแพทย์วิทยา เมื่อไม่นานมานี้ว่า
จากการตรวจสุขภาพสายตาของพนักงานบริษัท ข้าราชการทั้งหลายที่สายตาสั้น
พบว่าเกือบทั้งหมดมีประวัติต้องทำงานที่เกี่ยวข้องกับคอมพิวเตอร์เป็นเวลานานๆ

ในการนี้ศึกษาครั้งนี้ ดร.ทาเทมิชิ
รวบรวมข้อมูลจากพนักงานกว่า 10,000 คน ด้วยการทดสอบสายตา
พร้อมกับให้กรอกแบบสอบถาม เช่น
เรื่องการใช้สายตากับจอคอมพิวเตอร์มากน้อยแค่ไหนระยะเวลาเท่าไร เป็นต้น
ได้ผลว่า พนักงานจำนวนนี้ ร้อยละ 5 มีปัญหาเกี่ยวกับสายตา โดย 1 ใน 3
ของพนักงานกลุ่มนี้ น่าจะเป็นต้อหิน โดยเฉพาะผู้ที่มีสายตาสั้นอยู่ก่อน
แล้วยังต้องมาใช้สายตากับคอมพิวเตอร์มาก ๆ
ยิ่งมีความเสี่ยงสูงขึ้น

ในบ้านเรายังไม่เคยมีการศึกษาในเรื่องนี้มาก่อน
แต่ข้อมูลจากญี่ปุ่นก็น่าจะเป็นการเตือนให้เราต้องระวังภัยในเรื่องนี้กันให้จงดี

ที่มา :
http://www.hiso.or.th/hiso/ghealth/ghealth4_23.php

สมัครสมาชิกจดหมายข่าวต้นคิด หรือติดต่อ “ต้นคิด” ได้ที่

ตู้ ปณ.2 ปณฝ.ประดิพัทธ์ 10404
โทรศัพท์. 082-668-2854
โทรสาร.082-241-0171
อีเมล์ [email-masked] เว็บไซต์ http://www.tonkit.org/